Talið er að um 16.000 manns séu þegar búin að sjá gosið í Geldingadölum á Reykjanesskaga en um 5.600 manns fóru að gosstöðvunum á sunnudag.
Þegar mest lét er talið að um 140 manns úr björgunarsveitum hvaðanæva að á landinu hafi komið til aðstoðar á gosstöðvunum.
Fannar Jónasson, bæjarstjóri Grindavíkur segir viðamikið verkefni að koma skipulagi á svæðið umhverfis gosstöðvarnar.
10 milljóna króna framlagi úr framkvæmdasjóði ferðamannastaða á vegum atvinnuvega- og nýsköpunarráðuneytis var veitt til verkefnisins.
Við þökkum kærlega fyrir þetta framlag og ekki síður þann móralska stuðning sem felst í þessu, Það er að mörgu að hyggja og eins og ég var að nefna, gönguleiðin hefur verið stikuð, það er búið að útbúa plan fyrir aðstöðu, við erum að setja upp salrnisaðstöðu og skilti, merkingar og bílastæði og frágangur ýmiskonar.Við höfum líka þurft að bæta í búnað björgunarsveitanna. Þannig að þetta er mjög vel þegið, sagði Fannar. Hvort sem það dugar eða ekki stendur Grindavíkurbær bara undir því sem upp á vantar, það er ekki vandamálið.
þetta er mikið verkefni sem maður áttar sig ekki á fyrr en á reynir
Talið er að um 16.000 manns séu þegar búin að sjá gosið í Geldingadölum 